(Návrh)

**Nariadenie vlády**

**Slovenskej republiky**

z ... 2018,

**ktorým sa mení** **a dopĺňa nariadenie vlády Slovenskej republiky č. 148/2016 Z. z.
o sprístupňovaní elektrického zariadenia určeného na používanie v rámci určitých limitov napätia na trhu**

Vláda Slovenskej republiky podľa § 2 ods. 1 písm. g) a h) zákona č. 19/2002 Z. z., ktorým
sa ustanovujú podmienky vydávania aproximačných nariadení vlády Slovenskej republiky nariaďuje:

# Čl. I

Nariadenie vlády Slovenskej republiky č. 148/2016 Z. z. o sprístupňovaní elektrického zariadenia určeného na používanie v rámci určitých limitov napätia na trhu sa mení a dopĺňa takto:

1. V poznámke pod čiarou k odkazu 1 sa citácia „§ 9 ods. 1 zákona č. 264/1999 Z. z.
o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.“ nahrádza citáciou „§ 4 ods. 1 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov.“.
2. V § 6 písmeno e) znie: „e) umiestniť označenie CE9) podľa § 14 ods. 6,“.
3. V poznámke pod čiarou k odkazu 12 sa citácia „§ 5 ods. 1 písm. c) zákona č. 264/1999
Z. z.“ nahrádza citáciou „§ 3 ods. 2 zákona č. 60/2018 Z. z. o technickej normalizácii.“.
4. V § 6 sa vypúšťajú písmená i) až q).

Poznámky pod čiarou k odkazom 14 až 16 sa vypúšťajú.

1. V § 7 sa vypúšťajú odseky 2 a 3. Súčasne sa zrušuje označenie odseku 1.
2. V § 8 ods. 1 písmeno c) znie: „c) výrobca nesplnil povinnosti podľa § 6 písm. b) až e) alebo“.
3. V § 8 odsek 2 znie:

„(2) Dovozca je povinný vykonať v záujme ochrany života, zdravia a bezpečnosti spotrebiteľov skúšky vzoriek elektrického zariadenia, ktoré je sprístupnené na trhu, vzhľadom na riziko, ktoré elektrické zariadenie predstavuje.“.

1. V § 9 ods. 1 písmeno c) znie: „c) výrobca nesplnil povinnosti podľa § 6 písm. b) až e) alebo“.
2. V § 9 sa vypúšťa odsek 2. Súčasne sa zrušuje označenie odseku 1.
3. § 10 vrátane nadpisu znie:

**„§ 10**

**Rozšírenie povinností výrobcu na dovozcu alebo na distribútora**

Na dovozcu alebo na distribútora sa vzťahujú povinnosti výrobcu podľa § 6 a 14 ods. 4.“.

V poznámke pod čiarou k odkazu 18 sa citácia „§ 3 ods. 1 písm. e) a h), § 5 ods. 6 zákona č. 264/1999 Z. z.“ nahrádza citáciou „§ 4 ods. 1 písm. a) a b), § 13 ods. 2 zákona č. 60/2018 Z. z.“.

§ 12 vrátane nadpisu znie:

**„§ 12**

**EÚ vyhlásenie o zhode**

1. Rozsah EÚ vyhlásenia o zhode je uvedený v prílohe č. 4. EÚ vyhlásenie o zhode pre určený výrobok, ktorý bol uvedený na trh alebo sprístupnený na trhu, obsahuje náležitosti uvedené v postupe posudzovania zhody podľa prílohy č. 3.
2. Ak sa na elektrické zariadenie vzťahuje viac právnych predpisov, ktoré požadujú vypracovanie EÚ vyhlásenia o zhode, vypracuje sa jediné EÚ vyhlásenie o zhode,
v ktorom sa uvedú právne záväzné akty Európskej únie, odkazy na ich uverejnenie
v Úradnom vestníku Európskej únie a príslušné právne predpisy, ktorými sa právne záväzné akty Európskej únie prebrali do právneho poriadku Slovenskej republiky.“.
3. § 13 sa vypúšťa.

Poznámka pod čiarou k odkazu 19 sa vypúšťa.

1. § 14 vrátane nadpisu znie:

**„§ 14**

**Spoločné ustanovenia**

(1) Na povinnosti výrobcu, splnomocneného zástupcu výrobcu, dovozcu a distribútora
sa vzťahujú ustanovenia § 5 ods. 1 písm. i) až q), § 6 ods. 2 až 4, § 7 ods. 2 písm. a) až c)
a e) až k), § 8 ods. 2 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov (ďalej len „zákon“).

(2) Dovozca nesmie uviesť na trh elektrické zariadenie, ak výrobca nesplnil povinnosť podľa § 5 ods. 1 písm. j) a k) zákona.

(3) Distribútor nesmie sprístupniť elektrické zariadenie na trhu, ak výrobca nesplnil povinnosti podľa § 5 ods. 1 písm. j) až l) zákona a dovozca nesplnil povinnosti podľa § 7 ods. 2 písm. a) zákona.

(4) Na podmienky rozšírenia povinností výrobcu na dovozcu alebo na distribútora
sa primerane vzťahuje § 9 zákona.

(5) Na EÚ vyhlásenie o zhode sa vzťahuje § 23 zákona.

(6) Na označenie CE sa vzťahuje ustanovenie § 25 ods. 1, 4 a 6 zákona.

(7) Na dohľad nad trhom sa vzťahujú ustanovenia § 26 písm. a) a b), § 27 a 28 zákona.“.

Poznámky pod čiarou k odkazom 20 až 24 sa vypúšťajú.

1. V prílohe č. 2 ôsmom odseku sa za slová „členské štáty“ dopĺňajú slová „Európskej únie, alebo štáty, ktoré sú zmluvnou stranou Dohody o Európskom hospodárskom priestore, alebo štáty, ktoré majú s Európskou úniou v tejto oblasti uzatvorenú medzinárodnú zmluvu“.
2. V prílohe č. 3 podbode 4.2 sa vypúšťajú slová „podľa § 14“.

**Čl. II**

Toto nariadenie vlády nadobúda účinnosť 1. októbra 2018.